CELEX: 32012R1019
Language: fi
Date: 2012-11-06 00:00:00
Title: Komission täytäntöönpanoasetus (EU) N:o 1019/2012, annettu 6 päivänä marraskuuta 2012 , asetuksen (EY) N:o 1096/2009 muuttamisesta siltä osin kuin on kyse Aspergillus niger (CBS 109.713) -organismin tuottaman endo-1,4-beetaksylanaasin vähimmäispitoisuudesta broilerien ja ankkojen rehun lisäaineena (hyväksynnän haltija BASF SE)  ETA:n kannalta merkityksellinen teksti

7.11.2012   
            
            
               FI
            
            
               Euroopan unionin virallinen lehti
            
            
               L 307/60
            
         KOMISSION TÄYTÄNTÖÖNPANOASETUS (EU) N:o 1019/2012,
   annettu 6 päivänä marraskuuta 2012,
   asetuksen (EY) N:o 1096/2009 muuttamisesta siltä osin kuin on kyse Aspergillus niger (CBS 109.713) -organismin tuottaman endo-1,4-beetaksylanaasin vähimmäispitoisuudesta broilerien ja ankkojen rehun lisäaineena (hyväksynnän haltija BASF SE)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               
                  Aspergillus niger (CBS 109.713) -organismin tuottaman entsyymin endo-1,4-beetaksylanaasi, joka kuuluu lisäaineluokkaan ”eläintuotantoon vaikuttavat lisäaineet”, käyttö hyväksyttiin kymmeneksi vuodeksi broilerien ja ankkojen rehun lisäaineena komission asetuksella (EY) N:o 1096/2009 (2) ja lihakalkkunoiden rehun lisäaineena komission asetuksella (EY) N:o 1380/2007 (3).
            
         
               (2)
            
            
               Hyväksynnän haltija on asetuksen (EY) N:o 1831/2003 13 artiklan 3 kohdan mukaisesti ehdottanut kyseisen entsyymin hyväksynnän ehtojen muuttamista vähentämällä sen vähimmäispitoisuutta broilerien ja ankkojen rehun osalta 560 TXU/kg:sta 280 TXU/kg:aan. Hakemuksen mukana toimitettiin tarvittavat hakemusta tukevat tiedot.
            
         
               (3)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 päivänä helmikuuta 2012 antamassaan lausunnossa (4), että kyseinen entsyymi on uusissa ehdotetuissa käyttöolosuhteissa tehokas esitetyllä vähimmäisannostuksella 280/TXU/kg. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen.
            
         
               (4)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (5)
            
            
               Sen vuoksi komission asetusta (EC) N:o 1096/2009 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1096/2009 tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EUVL L 301, 17.11.2009, s. 3.
   
      (3)  EUVL L 309, 27.11.2007, s. 21.
   
      (4)  EFSA Journal 2012; 10(2):2575.
   
      LIITE
      Korvataan asetuksen (EY) N:o 1096/2009 liite seuraavasti:
      
         
            ”LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        Aktiivisuusyksikköä/ kg täysrehua, jonka kosteuspitoisuus on 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                        
                     
                  
                        4a62
                     
                     
                        BASF SE
                     
                     
                        Endo-1,4-beetaksylanaasi
                        EC 3.2.1.8
                     
                     
                        
                                     
                                 
                                 
                                    
                                       Lisäaineen koostumus
                                    
                                    
                                       Aspergillus niger (CBS 109.713) -organismin tuottamaa endo-1,4-beeta-ksylanaasia sisältävä valmiste, jonka vähimmäisaktiivisuus on:
                                    
                                                 
                                             
                                             
                                                kiinteänä: 5 600 TXU (1)/g
                                             
                                          
                                                 
                                             
                                             
                                                nesteenä: 5 600 TXU/ml
                                             
                                          
                              
                                     
                                 
                                 
                                    
                                       Tehoaineen ominaispiirteiden kuvaus
                                    
                                    
                                       Aspergillus niger (CBS 109.713) -organismin tuottama endo-1,4-beeta-ksylanaasi
                                 
                              
                                     
                                 
                                 
                                    
                                       Analyysimenetelmä
                                        (2)
                                    
                                    Viskosimetrinen menetelmä, joka perustuu viskositeetin vähenemiseen endo-1,4-beetaksylanaasin vaikuttaessa ksylaania sisältävään substraattiin (vehnän arabinoksylaani) (pH 3,5 ja lämpötila 55 °C).
                                 
                              
                     
                        Broilerit
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                                 
                              
                                    2.
                                 
                                 
                                    Suositeltava enimmäisannostus / kg täysrehua broilereille ja ankoille: 800 TXU.
                                 
                              
                                    3.
                                 
                                 
                                    Käytetään rehussa, joissa on paljon tärkkelystä ja muita polysakkarideja kuin tärkkelystä (pääasiassa beetaglukaaneja ja arabinoksylaaneja).
                                 
                              
                     
                        7.12.2019
                     
                  
                        Ankat
                     
                     
                        280 TXU
                     
                  
      
      
         (1)  1 TXU on entsyymimäärä, joka vapauttaa vehnän arabinoksylaanista 5 mikromoolia pelkistäviä sokereita (ksyloosiekvivalentteina) minuutissa (pH 3,5 ja lämpötila 55 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx”